Document ID: /roh_data/filtered/fineweb-2-filterrobots_roh.jsonl.gz/28954

Grischun Central - Curatella da la RegioViamala survegn dapli persunal
La curatella professiunala da la RegioViamala, pli baud l’uffizi d’avugadia, survegn dapli persunal per dumagnar il dumber dals cas creschent. Ils delegads da la RegioViamala han acceptà la dumonda da la suprastanza d'auzar il dumber dal persunal per bunamain 4 plazzas sin total 10 plazzas e mez.
La raschun per quest augment èn ils problems ch’èn sa resultads entras la nova lescha da protecziun d’uffants e creschids. Cura che quella è ida en vigur ils 2013 han las differentas organisaziuns da las vischnancas da la regiun stuì vegnir integradas sut in tetg. Uschia è il dumber dals cas da cussegliaziun creschì considerablamain.
L’augment dal dumber da plazzas chaschuna custs supplementars da 250’000 francs l’onn.